"موللا نصرالدین" ادبي مکتبي‌نين تاثيري ايله ياراديلان بير نئچه ساتيريک درگی نشر اولونوردو کي، اونلاردان بيري ده "ميرات" ايدي. "ميرات" گولگو مجموعه‌سي اولوب 1910 - جو ايلين اييون آيي‌نين 19 - دان اعتيباراً باکي دا نشر اولونماغا باشلاميشدير. درگی‌نين رئداکتورو علي‌عباس تاغي‌زاده ايدي. م.ب.محمدزاده‌نين "آذربايجان تورک مطبوعاتي" کيتابيندا "ميرات"-ين يالنيز بير سايي‌نين ايشيق اوزو گؤردوگو قئيد اولونسا دا، اصلينده بو ساتيريک درگی‌نين 5 نؤمره‌سي ايشيق اوزو گؤرموشدو. آشاغيداکي ايکي ميصراعني اؤز فعاليت پرينسيپي کيمي سئچن "ميرات" حياتدا باش وئرنلره لاقئيد قالماياجاغيني، دوغرونو يازاجاغيني، موشاهيده اولونان نؤقصانلاري کسکين تنقيد ائتمگي اوخوجولارا وعد ائديردي. بو ميصراعلاردا درگی‌نين حقيقتدن يازاجاغيندان، تنقيد اولوناجاق آداملارين درگی صحيفه‌لرينده اؤز صورتلريني گوزگوده گؤردوکلري کيمي گؤره‌جگيندن خبر وئريردي. درگی‌نين بوتون نؤمره‌لرينده ائپيقراف اولاراق آشاغيداکي ايکي ميصراع شئعير وئريليردي: